 **บันทึกข้อความ**

**ส่วนราชการ** กสธ. (กง.สส.) โทร.๐-๒๒๔๑-7225

**ที่** มท ๐819.2/ **วันที่**  มีนาคม 2566

**เรื่อง** ขอความอนุเคราะห์แจ้งองค์กรปกครองส่วนท้องถิ่นให้ความเห็นต่อแบบสำรวจสถานการณ์
การบังคับใช้กฎหมายภายใต้พระราชบัญญัติการสาธารณสุข พ.ศ. 2535 และที่แก้ไขเพิ่มเติม

เรียน อสถ.

 **๑. ต้นเรื่อง**

 สถ. ได้รับแจ้งจากกรมอนามัย กระทรวงสาธารณสุขว่า ได้มีโครงการประเมินผลสัมฤทธิ์พระราชบัญญัติการสาธารณสุข พ.ศ. 2535 และที่แก้ไขเพิ่มเติม โดยได้จัดทำแบบสำรวจสถานการณ์
การบังคับใช้กฎหมายในการรับฟังความคิดเห็นและข้อเสนอแนะต่อการพัฒนาปรับปรุงกฎหมาย
จากผู้มีส่วนเกี่ยวข้อง เพื่อให้เกิดความสอดคล้องและเหมาะสมกับบริบทต่าง ๆ ที่เปลี่ยนแปลงไป ตลอดจนสามารถนำไปใช้ปฏิบัติงานในระดับท้องถิ่นได้อย่างมีประสิทธิภาพ ในการนี้ จึงขอความอนุเคราะห์ สถ.
ในการแจ้ง อปท. ให้ความเห็นต่อแบบสำรวจสถานการณ์การบังคับใช้กฎหมายฯ จำนวน 4 ฉบับ ดังนี้

 **(เอกสารแนบ)**

 1.1 แบบสำรวจสถานการณ์การบังคับใช้ ประกาศกระทรวงสาธารณสุข เรื่อง หลักเกณฑ์มาตรการควบคุมการประกอบกิจการสักผิวหนังหรือเจาะส่วนหนึ่งส่วนใดของร่างกาย พ.ศ. 2562

 1.2 แบบสำรวจสถานการณ์การบังคับใช้ ประกาศกระทรวงสาธารณสุข เรื่อง กำหนด
ค่ามาตรฐานมลพิษทางเสียงอันเกิดจากการประกอบกิจการที่เป็นอันตรายต่อสุขภาพ พ.ศ. 2561

 1.3 แบบสำรวจสถานการณ์การบังคับใช้ ประกาศกระทรวงสาธารณสุข เรื่อง หลักเกณฑ์ วิธีการ และเงื่อนไขการประกาศพื้นที่ควบคุมเหตุรำคาญ พ.ศ. 2561

 1.4 แบบสำรวจสถานการณ์การบังคับใช้ ประกาศกระทรวงสาธารณสุข เรื่อง กำหนด
ให้แหล่งเพาะพันธุ์ยุงลายเป็นเหตุรำคาญและแต่งตั้งเจ้าพนักงานสาธารณสุขเพิ่มเติม พ.ศ. 2545

 **2. ข้อพิจารณา**

 กสธ. (กง.สส.) พิจารณาแล้ว เห็นควรมีหนังสือถึง ผวจ. ทุกจังหวัด ขอความร่วมมือประชาสัมพันธ์ให้ อปท. ให้ความเห็นต่อแบบสำรวจดังกล่าว

 **3. ข้อเสนอ**

 จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้

 (นายกิตติพงษ์ เกิดฤทธิ์)

 ผช.ล.ศอ.บต.

 ปฏิบัติหน้าที่

 ผอ.กสธ.

หน.กง.สส. ...........................

จนท .....................................

|  |  |  |
| --- | --- | --- |
|  ที่ มท ๐๘๑๙.๒/ว  |   | กรมส่งเสริมการปกครองท้องถิ่นถนนนครราชสีมา เขตดุสิต กทม. ๑๐๓๐๐  |

 มีนาคม 2566

เรื่อง ขอความร่วมมือประชาสัมพันธ์แจ้งองค์กรปกครองส่วนท้องถิ่นให้ความเห็นต่อแบบสำรวจสถานการณ์การบังคับใช้กฎหมายภายใต้พระราชบัญญัติการสาธารณสุข พ.ศ. 2535 และที่แก้ไขเพิ่มเติม

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมอนามัย ที่ สธ 0924.06/1883 ลงวันที่ 13 มีนาคม 2566 จำนวน 1 ชุด

 ด้วยกรมอนามัยขอความร่วมมือประชาสัมพันธ์แจ้งองค์กรปกครองส่วนท้องถิ่นให้ความเห็นต่อแบบสำรวจสถานการณ์การบังคับใช้กฎหมายภายใต้พระราชบัญญัติการสาธารณสุข พ.ศ. 2535 และที่แก้ไขเพิ่มเติม ดังนี้ 1) แบบสำรวจสถานการณ์การบังคับใช้ ประกาศกระทรวงสาธารณสุข เรื่อง หลักเกณฑ์มาตรการควบคุมการประกอบกิจการสักผิวหนังหรือเจาะส่วนหนึ่งส่วนใดของร่างกาย พ.ศ. 2562 2) แบบสำรวจสถานการณ์การบังคับใช้ ประกาศกระทรวงสาธารณสุข เรื่อง กำหนดค่ามาตรฐานมลพิษทางเสียงอันเกิดจากการประกอบกิจการที่เป็นอันตรายต่อสุขภาพ พ.ศ. 2561 3) แบบสำรวจสถานการณ์การบังคับใช้
ประกาศกระทรวงสาธารณสุข เรื่อง หลักเกณฑ์ วิธีการ และเงื่อนไขการประกาศพื้นที่ควบคุมเหตุรำคาญ
พ.ศ. 2561 และ 4) แบบสำรวจสถานการณ์การบังคับใช้ ประกาศกระทรวงสาธารณสุข เรื่อง กำหนดให้
แหล่งเพาะพันธุ์ยุงลายเป็นเหตุรำคาญและแต่งตั้งเจ้าพนักงานสาธารณสุขเพิ่มเติม พ.ศ. 2545 รายละเอียดปรากฏตามสิ่งที่ส่งมาด้วย

 กรมส่งเสริมการปกครองท้องถิ่น ขอความร่วมมือจังหวัดประชาสัมพันธ์ให้องค์กรปกครอง
ส่วนท้องถิ่นให้ความเห็นต่อแบบสำรวจดังกล่าว และส่งให้กรมอนามัย ภายในวันที่ 31 มีนาคม 2566
ดาวน์โหลดสิ่งที่ส่งมาด้วยได้ที่เว็บไซต์ https://bit.ly/3Tmabzp หรือ QR Code ท้ายหนังสือฉบับนี้

 จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น



กองสาธารณสุขท้องถิ่น

กลุ่มงานส่งเสริมสุขภาพ

โทร. ๐-๒๒๔๑-๙๐๐๐ ต่อ 5407/081-174-3738

ผู้ประสานงาน นางสาวภัชร์จิรัสม์ ธัชเมฆรัตน์/นายจักรพงษ์ ดอกกุหลาบ

ไปรษณีย์อิเล็กทรอนิกส์ saraban@dla.go.th

ร.อสถ. ..............................................

ผอ.กสธ. ...........................................

หน.กง.สส. ........................................

จนท. ………………………………………….